CELEX: 32014R0336
Language: hu
Date: 2014-03-28 00:00:00
Title: A Bizottság 336/2014/EU végrehajtási rendelete ( 2014. március 28. ) egyes áruk Kombinált Nómenklatúra szerinti besorolásáról

2.4.2014   
            
            
               HU
            
            
               Az Európai Unió Hivatalos Lapja
            
            
               L 99/1
            
         A BIZOTTSÁG 336/2014/EU VÉGREHAJTÁSI RENDELETE
   (2014. március 28.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseitől eltérő, kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseitől eltérő, kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. március 28-án.
      
         
            a Bizottság részéről,
         
         
            az elnök nevében,
         
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      Melléklet
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  A kiskereskedelmi forgalom számára készletben kiszerelt ún „vezeték nélküli tolatókamera rendszer”, gépjárművekbe történő beszerelésre, amely a következő alkotórészekből áll:
                  
                              —
                           
                           
                              nappal- és éjjellátó televíziós kamera CMOS érzékelővel és egy 2,4 mm-es lencsével,
                           
                        
                              —
                           
                           
                              vezeték nélküli videojel-adó egy antennával,
                           
                        
                              —
                           
                           
                              egy 2,4 GHz-es vezeték nélküli videojel-vevő 17,8 cm (7 hüvelyk) képernyő átlóméretű és 480 × 240 pixel (képelem) felbontású színes folyadékkristályos kijelzővel (LCD). A készülék funkció-gombokkal és külső audio- vagy videokészülék csatlakoztatásához való AV interfésszel felszerelt.
                           
                        A televíziós kamera hangot nem rögzít.
                  A terméket például gépkocsikban, autóbuszokban vagy pótkocsikban való használatra tervezték, lehetővé téve a vezető számára, hogy a jármű mögé lásson.
               
               
                  8528 72 40
               
               
                  A besorolást a Kombinált Nómenklatúra értelmezésére vonatkozó 1., 3. c) és 6. általános szabály, valamint a 8528, a 8528 72 és a 8528 72 40 KN-kódok szövege határozza meg.
                  Az árucikkek a 3. b) szabály értelmében kiskereskedelmi forgalom számára készletben kiszereltnek tekintendők, mivel a különböző alkotórészek együttes kiszerelése valamely speciális igény kielégítését vagy egy meghatározott tevékenység elvégzését szolgálja.
                  A készlet egy televízióműsor-adókészülékből (8525 50 alszám), egy televíziós kamerából (8525 80 alszám) és egy televíziós adás vételére alkalmas készülékből (8528 72 alszám) áll. Ezen alkotórészek egyike sem határozza meg a készlet lényeges jellemzőjét, mivel a készlet funkciójának végrehajtásához egyaránt fontosak.
                  Ezért a készletet a 8528 72 40 KN-kód alá kell besorolni, mint televíziós adás vételére alkalmas más készülék színes folyadékkristályos kijelzős (LCD) technológiával működő képernyővel.